Maandagaand: 29 Februarie 2016
​Goeie naand almal: Hallo Kenya: A few spots with isolated showers and an odd storm, one in the south-west and a few in the east and north-east. None look threatening.
Heelwat storms oor die sentraal Vrystaat en die suidelike dele van noord-wes. Bloemfontein (een kol 16mm) ander een 2-3 km verder 3mm, gaan nog die hele seisoen so kolle en strepe. As ek kyk na die bolug stuur winde dan behoort die storms stadig noord te beweeg die nag in, en die wat nie platval nie kan dalk die suidelike dele van Gauteng haal. Ook ‘n paar storms kol-kol oor KZN, hoop die dele wat min reën gekry het kry nou en of vannag ‘n bietjie reën, 5-10mm is beter as niks, sal nie damme volmaak nie, maar die seisoen moet ‘n man dankbaar wees vir elke mm wat val….
Sondagaand: 28 Februarie 2016
​Goeie naand almal: Hallo Kenya: Not much, only a few isolated showers in the east and north, but I do not think it will be a lot of rain, heat storms only.
Die bewolkte toestande oor die oostelike en noordelike binneland het eers laat vanoggend/vroeg middag begin wegbrand, en is nou beperk tot die oostelike dele en meeste van die Laeveld. Die blou kolle (foto) is ‘n paar baie enkele los hittestorms en ek verwag in die algemeen nie veel reën nie. As jy/sy oor ‘n deel van ‘n dorp of plaas meer as 2mm kry dan sal dit goeie reën wees uit ‘n stelsel wat eintlik nie goed is vir reën nie. Dit lyk redelik goed oor die suid-westelike dele van Zimbabwe en dan is daar goeie kolle reën oor Angola. Vir die res, effens koeler oornag en môre behoort dit algemeen warmer te wees.
Saterdagaand: 27 Februarie 2016
​Goeie naand almal: Hallo Kenya: Apart from one super thunder cell over the Victoria lake (red spot) just scattered showers over the south-western parts. A few spots on the coast in the south-east.
Die koue front slaan in oor die oostelike platorand met ‘n rug van hoog agter die koue front. Die blou omkringde gebied is meestal lae wolke met kolle motreën en of mis. Daar is net een kol oor suid-wes Limpopo met ‘n paar storms, verder is daar nie veel oor die land nie. Stadig maar seker behoort nagte meer te begin afkoel soos ons Maart maand inbeweeg maar dae sal gem. warmer wees as wat ons normaalweg sou kry. Teen die 21 ste Maart skuif die son terug oor die ewenaar met die gevolg dat vog van die I.T.K.S saam met die son dan verder noord beweeg.
Lekker rugby weer, vir die wat Rugby aanhangers is….bietjie warm en vogtig so die manne sal meer water breke moet neem….
Vrydagoggend: 26 Februarie 2016
​Goeie môre almal: Hallo Kenya: A few spots with storms.//showers this morning in the extreme north-east. Fairly cloudy in the north and east and these areas have the best chance for a few showers or thundershowers this afternoon.
Nie veel van ‘n koue front by die Kaap nie, tog het daar ‘n paar kolle sowat 0.5mm – 2.0mm gekry, en met die koue front nog wes van die Kaap is daar sekerlik ‘n klein kans vir nog ‘n bietjie reën deur die loop van die laat oggend/vanmiddag. Die gebied omkring met geel is waar daar meer as voldoende vog is vir ‘n klompie storms vanmiddag terwyl die groen kolle aantoon waar daar op die oomblik buie en selfs een of twee storms voorkom. Net buite Ellisras het daar sowat 6mm geval maar net sowat 1mm in die dorp. Ek kry so af en toe syfers uit heelwat streke o.a. ook Ellisras en dit wat ek alreeds baie keer genoem het die jaar, dit reën in kolle en strepe. Nou die dag het die reën oor ‘n afstand van sowat 10km gewissel van 2mm tot so hoog as 22mm. Ek het vergeet om dit met groen te omkring, maar die blou kol noord van Lesotho (Bethlehem distrik) is daar ook ‘n paar buie/storms aan die gang vanoggend.
Die 2de foto toon ek met geel aan waar daar ‘n skrale kans is vir ‘n paar storms (Kaap bietjie reën) terwyl die groen kolle ‘n beter kans het vir ‘n paar storms. In 80% gevalle lyk dit na sowat 1-10mm met mikro kolle in die noorde van die land met tot soveel as 25 mm, maar onthou dit is nie algemeen nie, ‘m man het so bietjie geluk nodig. PTA en JHB gebied het sover die maand, gegewe die feit dat ons in El Nino is nie te sleg gedoen met reën nie, PTA staan op sowat 72mm wat aansienlik beter is as die hele Februarie verlede jaar toe daar net 24mm geval het. Dit is nog ver van 103mm wat ons norm is vir Februarie, maar met die dat dit skrikkeljaar is, wel een bykomende dag wat kan help dat ons dalk nader kan skuif na die gem. JHB in die algemeen (kolle en strepe) het heelwat meer gekry, maar dan moet mens in ag neem dat JHB se gem. heelwat hoër is as die van PTA. Die grootste rede dat Gauteng die jaar nie so sleg vaar soos verlede jaar nie, is dat ons nog nie werklik ‘n tropiese laag of sikloon naby aan die ooskus of in die kanaal gevorm het nie. In geen geval was die bolug fantasties vir reën oor die binneland nie, die rede vir bietjie meer reën is dat daar nie siklone was wat ons reën kon steel nie. Nou moet ons duim vashou dat die outjies wegbly in Maart….
Australia: The tropical cyclone that was still clear yesterday morning is a lot weaker, will call it a strong topical depression but seem to have move a long way west, meaning towards Australia, with no semi continent like Madagascar to stop the westward movement, one may see this low reaching the east coast of Australia. From what I could see from pictures this month, not a lot of rain days, I can remember one good rain day over parts of Queensland but that was that.
Donderdagaand: 25 Februarie 2016
​Goeie naand almal: Hallo Kenya: A few spots with isolated showers but not much, see green circles.
‘n Paar rowwe storms oor Gauteng, JHB het sowat 28.8mm gekry (een kol) en ek hier in die noorde sowat 4mm. Die weer was kwaai maar soos wat dit nog die hele seisoen gaan, jy moet gelukkig wees om ‘n storm reg bokant jou huis of plaas te kry. Ek is ook nie baie in my skik met die reën oor Noord-Wes nie, ja daar is kolle wat ‘n paar mm gekry maar ai dit bly na my mening droog. Die geel kolle (foto) is waar die kwaai storms nou sit, maar soos reeds genoeg, nie noodwendig met baie reën oor ‘n groot deel nie. Onthou, weerlig, met min reën kan jou dood beteken as die weerlig direk jou tref, onthou om rubber skoene aan te trek, sal jou nou nie 100% beskerm nie, maar jy kan oorleef indien ‘n straal jou tref. Hierdie was weer tipiese hittestorms, en geen algemene reën nie, ek sal nie kla nie die afgelope 48 uur staan ek nou op sowat 29mm. Wel, dis die storie vir nou, die verwagting vir reën, en ja daar kan nog hittestorms wees oor die volgende dag of twee, moet nie hoog wees nie, dit gaan ,,mog het troffe'' storms wees en dan meestal oor die noordelike dele…..